นายกรัฐมนตรีและรัฐมนตรีว่าการกระทรวงกลาโหม ส่งเสริมการผลักดันสตาร์ทอัพ ยืนยันรัฐบาลพร้อมสนับสนุนฐานราก รองรับการเปลี่ยนแปลง
นายกรัฐมนตรีและรัฐมนตรีว่าการกระทรวงกลาโหม ส่งเสริมการผลักดันสตาร์ทอัพ ยืนยันรัฐบาลพร้อมสนับสนุนฐานราก รองรับการเปลี่ยนแปลงก่อนการประชุมคณะรัฐมนตรี นายสุวิทย์ เมษินทรีย์ รัฐมนตรีว่าการกระทรวงอุดมศึกษา วิทยาศาสตร์ วิจัยและนวัตกรรม นำคณะผู้บริหารเข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแสดงผลงานความสำเร็จวิสาหกิจเริ่มต้น (Startup)โดยอุทยานวิทยาศาสตร์ภาคเหนือ ภายใต้การดูแลของกระทรวงอุดมศึกษา วิทยาศาสตร์ วิจัย และนวัตกรรม อาทิ ถุงปลูกย่อยสลายได้ การปลูกผักไฮโดรโปนิกส์ ปลาส้มไร้ก้าง ผ้ามัดย้อม กาแฟดริปแบบพกพา เครื่องสร้างปุ๋ยจากอากาศด้วยเทคโนโลยีพลาสม่านายกรัฐมนตรีและรัฐมนตรีว่าการกระทรวงกลาโหม กล่าวว่า มีความจำเป็นที่ต้องส่งเสริมสตาร์ทอัพ เพื่อเป็นการดูแลคนระดับฐานรากให้มากขึ้น ด้วยการใช้เทคโนโลยีเข้ามาช่วยเสริม รวมถึงให้เงินทุนในการสนับสนุนเป็นการทำให้ครบทั้งระบบ ซึ่งจะหันกลับไปทำแบบเดิมไม่ได้ ขณะเดียวกันวันนี้รู้สึกดีใจที่รัฐบาลได้ขับเคลื่อน เศรษฐกิจสีเขียว หรือ BCG โดยรัฐบาลพยายามที่จะดำเนินการต่างๆ ให้เกิดความเหมาะสมและคุ้มค่านายกรัฐมนตรีและรัฐมนตรีว่าการกระทรวงกลาโหม ระบุว่า สถานการณ์ค่าฝุ่นละออง P.M.2.5 ดีขึ้น  กระทรวงคมนาคมก็ได้เร่งดำเนินการลดควันดำจากรถและอีกไม่กี่ปีไทยจะก้าวเข้าสู่การใช้มาตรฐานค่าไอเสียยูโร 6 และนี่คือการขับเคลื่อนของประเทศตามขั้นตอน ไม่ใช่ทำวันนี้แล้วทุกอย่างจะจบ ซึ่งไม่ใช่การพัฒนาประเทศที่จะยั่งยืนได้ โดยต่างประเทศได้ใช้วิธีแบบนี้ ดังนั้นประเทศไทยก็ต้องมีการปรับเปลี่ยนนายกรัฐมนตรีและรัฐมนตรีว่าการกระทรวงกลาโหม กำชับให้พัฒนาคนให้ตรงตามความต้องการของตลาดและช่วยกันลดความรุนแรงในสื่อโซเชียลฯ เพื่อไม่นำไปสู่ความขัดแย้ง พร้อมย้ำอีกครั้งว่า การที่ตนเองพูดเรื่องการใช้กูเกิ้ล เพื่อให้เกิดประโยชน์เท่านั้น ไม่ได้ต่อว่าประชาชนไม่ใช้ แต่ใช้แล้วจะต้องเข้าไปศึกษาในรายละเอียดให้ลึกเพื่อให้เกิดการเรียนรู้